|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ** |

**ΣΩΤΗΡΙΟΣ Σ. ΔΕΣΠΟΤΗΣ Δ.Θ.**

**ΚΑΘΗΓΗΤΗΣ ΤΜΗΜΑΤΟΣ ΚΟΙΝΩΝΙΚΗΣ ΘΕΟΛΟΓΙΑΣ ΚΑΙ ΘΡΗΣΚΕΙΟΛΟΓΙΑΣ ΠΑΝΕΠΙΣΤΗΜΙΟΥ ΑΘΗΝΩΝ**

Τηλ.-Fax **210 9627755/ 694 4761684**

**E-mail** **sotdespo@yahoo.gr**

[https://en-uoa-gr.academia.edu/SotiriosDespotis](http://https:/en-uoa-gr.academia.edu/SotiriosDespotis)
<http://sotdespo.blogspot.com/>

 **17.11.2022**

**Αγαπητή/έ Συνάδελφε,**

### Σας καλωσορίζω στο Πρόγραμμα Σπουδών: [Ελλάδα: Εκκλησιαστική Ιστορία και Πολιτισμός](https://qa.auth.gr/el/studyguide/600000203/2022) και ιδιαίτερα στο Προαιρετικό Μάθημα «Στα Βήματα του Αποστόλου Παύλου»*.* Ονομάζομαι Σωτήριος Σ. Δεσπότης (<http://www.soctheol.uoa.gr/p/w/sotdespo.html>) και θα είμαι ο συνοδοιπόρος και εμψυχωτής σας γι’ αυτό το πρώτο Εξάμηνο. Αναφορικά με τα πεδία που ψηλαφώ, μπορείτε να «ξεφυλλίσετε» τα μαθήματα στην ηλεκτρονική Τάξη [https://eclass.uoa.gr/main/my\_courses.php ή /](https://eclass.uoa.gr/main/my_courses.php%20%20%CE%AE%20/) και να ακούσετε κάποιες *Εισηγήσεις* στο <http://scholar.uoa.gr/sotdespo/presentations> όπως και τα Ανοικτά Μαθήματα στο <https://opencourses.uoa.gr/modules/auth/opencourses.php?fc=108> Όπως διαπιστώσετε, ασχολούμαι ιδιαίτερα με την σχέση της Βίβλου με την «Ψυχική [ψυχοσωματική] Υγεία», την Ηγεσία, τον Θρησκευτικό Τουρισμό (ή μάλλον την «πνευματική Περιπλάνηση»), τις Παιδαγωγικές Εφαρμογές, τη Λατρεία.

Χαίρω πραγματικά διότι ξεκινάμε μαζί ένα (ελπίζω) συν+αρπαστικό ταξίδι για να ανακαλύψουμε τον συντροφικό Θεό της Εξόδου και να αναψηλαφήσουμε τα μεγάλα ερωτήματα της συν-ύπαρξής μας που αφορούν στο Πένθος και τον Έρωτα. Δεν μας ενδιαφέρουν απλώς γεωγραφικά οι σταθμοί του ταξιδιού του Παύλου και του Χριστιανισμού προς Δυσμάς. Θα μας συνΚινήσουν τα διλήμματα, οι απογοητεύσεις, οι προΚλήσεις που συνάντησε σε ένα περιβάλλον για πρώτη φορά παγκοσμιοποιημένο ο απόστολος των Εθνών σε έναν αιώνα «μετά» (meta !), όπως ακριβώς και ο δικός μας, όταν πλέον κανείς «δεν γεννιέται αλλά γίνεται Χριστιανός», καθώς αρχίζει να κατανοείται ο Χριστιανισμός, όπως ακριβώς ήταν το αρχικό του όνομα: «Οδός» (lifestyle όχι «μετά Χριστόν» αλλά «μετά Χριστού»). Πρόκειται για την «περιπλάνηση της ενηλικίωσής μας» - την αναζήτηση της δικής μας Ταυτότητας και το πώς μπορούμε να μοιραστούμε αυτήν την τόσο ωραία περιπέτεια – «Οδύσσεια» στη «σύγχρονη γλώσσα» με τον «έτερο άλλον» στην Οικογένεια, το Γραφείο, την εκκλησιαστική Κοινότητα, τον Δημόσιο Χώρο. στην **πρώτη συνάντηση** θα έχουμε την ευκαιρία να εξετάσουμε όλες τις λεπτομέρειες και να αναλύσουμε τη θεματολογία και τη μεθοδολογία του μαθήματος. Για να διευκολύνω τη μελέτη μας οργάνωσα την ιστοσελίδα <http://eclass.uoa.gr/courses/SOCTHEOL144/> , όπου (στα **Έγγραφα** [βλ./κατέβασε ιδιαίτερα [ΔΠΜΣ ΣΤΑ ΒΗΜΑΤΑ ΤΟΥ ΠΑΥΛΟΥ ΣΤΗΝ ΕΛΛΑΔΑ.zip](https://eclass.uoa.gr/modules/document/file.php/SOCTHEOL144/%CE%94%CE%A0%CE%9C%CE%A3%20%CE%A3%CE%A4%CE%91%20%CE%92%CE%97%CE%9C%CE%91%CE%A4%CE%91%20%CE%A4%CE%9F%CE%A5%20%CE%A0%CE%91%CE%A5%CE%9B%CE%9F%CE%A5%20%CE%A3%CE%A4%CE%97%CE%9D%20%CE%95%CE%9B%CE%9B%CE%91%CE%94%CE%91.zip)] και τους **Συνδέσμους)** θα βρίσκετε **όλο το υλικό** το οποίο είναι απαραίτητο για να παρΑκολουθείτε αυτήν την πορεία, όπως και επιπλέον «πληροφόρηση». Περισσότερα για τους Στόχους και το Προφίλ του Μαθήματος βλ. <https://qa.auth.gr/el/class/1/600202781>

Η Συνάντησή μας θα πραγματοποιείται **κάθε Παρασκευή απόγευμα ώρα 20.00-22.00** (διαδικτυακά <https://uoa.webex.com/meet/sotdespo>), ενώ θα πραγματοποιηθούν και διά ζώσης Συναντήσεις και μάλιστα ΞΕΝΑΓΗΣΗ σε ενδεικτικά Πεδία, ώστε να έχουμε «πρόσωπο προς πρόσωπο» επιΚοινωνία, όπως άλλωστε διψούσε και ο Παύλος. Μαζί με την επιβεβαίωση της λήψης-ανάγνωσης αυτής της επιστολής με ένα μήνυμα, επισυνάψετε εάν νομίζετε το βιογραφικό συνοδευόμενο από φωτογραφία σας. Όσον αφορά στη **μέθοδο υποσημειώσεων,** που τόσο προβληματίζει τους συντάκτες μιας Εργασίας (εάν επιλέξτε να εξεταστείτε με αυτόν τον τρόπο), ακολουθήστε προσεκτικά τις οδηγίες χρήσης του ΖΟΤΕΡΟ <https://eclass.uoa.gr/modules/link/?course=SOCTHEOL344> ([Διαχείριση βιβλιογραφίας με το Zotero για εργασίες](https://www.youtube.com/watch?v=Fx58z7XTtyk)). Είναι εξαιρετικά χρήσιμο εργαλείο!

Είμαι βέβαιος ότι συν Θεώ η συνεργασία μας θα προσφέρει έκΠληξη και αληθινή «ψυχαγωγία». Η υποστήριξη σε όλα ζητήματα τα οποία αφορούν στο Πρόγραμμα, είναι επίσης αυτονόητη. Θα είμαι στη διάθεσή σας **κάθε Τρίτη 21:00-22:00** (τηλεφωνικά και στο 6944761684 ή<https://uoa.webex.com/meet/sotdespo> εφόσον προηγηθεί ηλεκτρονικό μήνυμα)**.**

Με αληθινή εκτίμηση και ευχές για ένα συναρπαστικό ταξίδι

**Σωτήρης Δεσπότης**